Downloaded from YTS.MX
ΚΑΤΑ ΤΟ ΓΥΡΙΣΜΑ, ΟΙ ΕΜΠΛΕΚΟΜΕΝΟΙ ΔΕΝ ΕΙΧΑΝ ΓΝΩΣΗ
Official YIFY movies site: YTS.MX
ΟΤΙ ΤΟ ΑΤΟΜΟ ΡΟΝΑΪΑ ΑΥΤΟΠΡΟΣΔΙΟΡΙΖΕΤΑΙ ΩΣ ΔΙΕΜΦΥΛΙΚΗ ΓΥΝΑΙΚΑ.
Παρασκευή απόγευμα ήρθε μια πληροφορία.
Ήμουν ασκούμενος, χωρίς μισθό.
Πληρωνόμουν με σάντουιτς και κανένα μπουκάλι αλκοόλ.
Οι πληροφορίες στο Deadspin συνήθως είναι άχρηστες
ή του στιλ "Κοίτα μια αστεία φωτογραφία από το μετεωρολογικό δελτίο
που το γράφημα μοιάζει με πέος".
ΠΕΡΙΟΧΗ ΧΑΜΗΛΗΣ ΠΙΕΣΗΣ
Αλλά κάποιες φορές υπάρχει μια ιστορία που αξίζει να τσεκάρεις.
Κι επειδή ήμουν ακόμα ένας πρόθυμος φοιτητής,
σκέφτηκα "Ας το ελέγξω".
Η πληροφορία έγραφε "Θέμα: η ανύπαρκτη νεκρή κοπέλα του Μάνταϊ Τέο".
"Ξέρω ότι παίρνετε χιλιάδες πληροφορίες που είναι ήδη γνωστές ή παράλογες.
Αλλά αυτήν εδώ πρέπει να την εξετάσατε καλά.
Γεννήθηκα και μεγάλωσα στο Λαΐε, στη βόρεια ακτή του Οάχου.
Ο Μάνταϊ Τέο είναι αγαπημένο παιδί εδώ στη Χαβάη, μα είναι και απατεώνας.
Η ιστορία για τον θάνατο της κοπέλας του είναι φανταστική.
Παρακαλώ, βρείτε την αλήθεια με τις δημοσιογραφικές σας ικανότητες.
Αλόχα, Κρις".
Και τότε είπα
"Φίλε, θα ήταν απίστευτο αν ήταν αλήθεια!"
ΑΓΙΑ ΠΕΤΡΟΥΠΟΛΗ, ΦΛΟΡΙΝΤΑ
Έστειλα την πληροφορία στον Τιμ Μπερκ.
Ο Τιμ είναι ένας ιδιοφυής, εκκεντρικός ειδήμων
στις βάσεις δεδομένων και την ανάλυση.
Διέθετε μέσα που κανείς μας δεν είχε
και πάω στοίχημα ότι τότε
μόλις μια ντουζίνα δημοσιογράφοι στη χώρα τα διέθεταν.
Πριν δουλέψω για το Deadspin,
περιπλανήθηκα σε ενδιαφέροντες διαδικτυακούς κύκλους,
συμπεριλαμβανομένων των Anonymous, τη διαβόητη ομάδα χάκερ,
και δημιουργήθηκε η φήμη ότι βρίσκω πράγματα.
Δεν ήταν πληροφορία σαν τις άλλες. Ήταν διαφορετική.
Απλώς γκούγκλαρα "Λενέι Κεκούα".
Σε κάθε αποτέλεσμα, υπήρχε η ιστορία ότι ήταν
η νεκρή φίλη του παίκτη του Νοτρ Νταμ, Μάνταϊ Τέο.
ΛΕΥΚΑΙΜΙΑ
Δεν υπήρχε απόδειξη ότι υπάρχει, μόνο ότι ήταν η νεκρή φίλη του Μάνταϊ Τέο.
Για μένα, αυτό ήταν όλη η ιστορία.
ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Καλώς ήρθατε στη συνέντευξη Τύπου
για τα 78α ετήσια Βραβεία Χάισμαν.
ΒΡΑΒΕΙΑ ΧΑΪΣΜΑΝ
Απόψε θα ανακηρύξουμε τον καλύτερο παίκτη κολεγιακού φούτμπολ του 2012.
Κοίτα δεξιά.
Κοίτα στις κάμερες μπροστά.
Πριν δύο μέρες, είχα δεχτεί ένα τηλεφώνημα
ότι η κοπέλα που νόμιζα νεκρή ήταν τελικά ζωντανή.
Και τώρα, ήμουν στα Βραβεία στη Νέα Υόρκη.
Είχα κι έναν τελικό εθνικού πρωταθλήματος να σκεφτώ.
Δεν ήξερα τι να σκεφτώ και τι να κάνω,
τι ήταν αλήθεια και τι όχι.
Δεν μπορούσα να πω πουθενά τι τρέχει.
Εσύ τι θα έλεγες, ας πούμε;
Οπότε, ακολούθησα το σενάριο.
Μάνταϊ, είσαι δυνατός.
Έχασες την κοπέλα σου και τη γιαγιά σου
μέσα σε 24 ώρες. Έχω περιέργεια.
Γιατί συνέχισες να παίζεις; Κάποιοι θέλουν ένα διάλειμμα.
Η πίστη μου. Άντλησα δύναμη από την πίστη μου και τον Θεό,
από όπου όλοι πρέπει να την αντλούμε.
Για κάποιον που αναγνωρίζει τον μύθο του φούτμπολ του Νοτρ Νταμ,
αυτό ήταν απλώς άλλο ένα μέρος του.
Αστέρας του Νοτρ Νταμ χάνει μέλη της οικογένειάς του,
τους αφιερώνει τη σεζόν.
Τι φουτμπολική ιστορία.
Το Νοτρ Νταμ βασίζεται σε τέτοιους θεμελιακούς μύθους,
όπως το Rudy κι η φράση "Win one for the Gipper".
Κυριολεκτικά, είναι σύνδεση φούτμπολ και θρησκείας.
Οι μυστηριώδεις τρόποι που σε επιβραβεύει η πίστη.
Αυτό που με βοήθησε φέτος είναι η σχέση μου με τον Θεό,
που ενίσχυσε την πνευματικότητά μου.
Ό,τι πέτυχα φέτος το αποδίδω σε αυτό.
Μέσω των αθλητικών ειδήσεων, υπήρχαν εκατομμύρια άνθρωποι
που γνώριζαν πως ένας παίκτης του Νοτρ Νταμ
έχασε γιαγιά και κοπέλα το ίδιο βράδυ
και τους αφιέρωσε τη σεζόν του.
Με ένα πρόβλημα.
Η κοπέλα του δεν υπήρχε.
Ξεκίνησα ένα Google Doc και παρέθεσα
τη φυσιολογική εξέλιξη των γεγονότων όπως εγώ πίστευα.
Το πρώτο προφανώς ήταν "Υπάρχει η Λενέι Κεκούα;"
"Πού πέθανε; Πόσων ετών ήταν όταν πέθανε;
Πέθανε πριν ή μετά τη γιαγιά του Μάνταϊ;"
Κάναμε διεξοδική έρευνα
κάθε είδησης που αφορούσε τον Μάνταϊ Τέο και τη Λενέι Κεκούα.
ΠΩΣ ΓΝΩΡΙΣΤΗΚΑΝ ΤΕΟ ΚΑΙ ΚΕΚΟΥΑ;
"ΞΕΚΙΝΗΣΑΝ ΩΣ ΦΙΛΟΙ"
Βρήκαμε αντικρουόμενες πληροφορίες σε μεγάλα έντυπα, ακόμα και την ίδια μέρα,
που περιέγραφαν τα γεγονότα εντελώς διαφορετικά.
Το Sports Illustrated έγραφε
ότι η γιαγιά του Μάνταϊ πέθανε πριν την κοπέλα του,
ενώ άλλα δύο έντυπα έγραφαν
ότι πρώτα πέθανε η κοπέλα και μετά η γιαγιά.
ΝΕΚΡΗ ΤΗΝ ΕΠΟΜΕΝΗ Η ΓΙΑΓΙΑ
Πολύ σημαντική διαφοροποίηση.
Είδα ότι κάθε εφημερίδα, κάθε περιοδικό, το ESPN,
ανέφεραν γεγονότα που εγώ ήμουν σίγουρος ότι δεν ήταν αληθή.
ΠΑΡΑΛΟΓΕΣ, ΓΕΛΟΙΕΣ ΔΗΛΩΣΕΙΣ
Είπα "Είναι μια ιστορία
για το πώς Sports Illustrated, The New York Times και ESPN
εξαπατήθηκαν".
Να έχεις την ευκαιρία να κάνεις το ESPN να φαίνεται χαζό;
Θεέ μου! Εννοείται ότι θα την αρπάζαμε.
Θέλαμε να βεβαιωθούμε ότι θα κάναμε το παν για να εξακριβώσουμε
ότι κινούμασταν σωστά.
Ενοχλούσαμε το Στάνφορντ, για να μας πει
αν η Λενέι Κεκούα είχε σπουδάσει ποτέ εκεί
και καλούσαμε σε κάθε γραφείο τελετών στην Καλιφόρνια,
για να δούμε αν ανέλαβαν την ταφή της Λενέι Κεκούα.
ΓΡΑΦΕΙΑ ΤΕΛΕΤΩΝ
Αναγγελίες θανάτου,
άρθρα για τη ζωή της, που δεν ανέφεραν τον Τέο.
Τίποτα στις βάσεις δεδομένων που ψάξαμε
δεν έδειχνε ότι υπήρχε η Λενέι.
Μετά αναρωτηθήκαμε
"Μήπως εμπλέκεται με κάποιο τρόπο ο Μάνταϊ;"
Ο Μάνταϊ Τέο είχε μια εντυπωσιακή τέταρτη χρονιά.
Αναμφίβολα.
Ωστόσο, δεν ήταν και τόσο καλή
ώστε να είναι φιναλίστ για το Χάισμαν στη Νέα Υόρκη.
Το Βραβείο Χάισμαν απονέμεται κάθε χρόνο
στον καλύτερο παίκτη κολεγιακού φούτμπολ.
Ο νικητής επιλέγεται από αθλητικογράφους.
Δεν νομίζω ότι κανείς μπορεί να αρνηθεί πως η ιστορία της απώλειας εκτός γηπέδων
βοήθησε στην εικόνα του Τέο.
Ο Μάνταϊ Τέο, των Φάιτινγκ Άιρις, με ρεκόρ 12-0,
που θα παίξει στον τελικό με την Αλαμπάμα.
ΓΟΝΕΙΣ ΜΑΝΤΑΪ
Χειροκροτήστε τους φιναλίστ του Βραβείου Χάισμαν 2012.
Είχαμε καλό προαίσθημα ότι ήξερε πως του συνέβη αυτό.
Μάνταϊ, διαβάζεις εξαιρετικά τις μικρές διαφορές στο παιχνίδι.
Κοιτώντας το βραβείο, τι διακρίνεις στον παίκτη;
Ήμασταν στη σκηνή στην τελετή
και θυμάμαι ότι με ρώτησαν για τη Λενέι.
Είχες πολλή δημοσιότητα φέτος.
Οι προσωπικές σου στιγμές έγιναν γνωστές στο κοινό.
Ποια από αυτές τις στιγμές δεν θα ξεχάσεις ποτέ;
Θυμάμαι να σκέφτομαι έντονα
"Τι να πω με όσα ξέρω πλέον;"
Δεν ήξερα τι γινόταν.
Δεν ήξερα τι ήταν αλήθεια και τι όχι.
Έπρεπε να απαντήσω στην ερώτηση,
να δω μήπως κέρδιζα το βραβείο και μετά θα έβλεπα τι θα κάνω.
Δεν θα ξεχάσω τη στιγμή
που έμαθα ότι πέθανε η κοπέλα μου.
Το πρώτο άτομο που με βοήθησε ήταν ο προπονητής άμυνας, κόουτς Ντιάκο.
Έπρεπε να πω δηλαδή σε εθνική εμβέλεια στα Βραβεία Χάισμαν
"Δέχτηκα ένα τηλεφώνημα πριν δύο μέρες
ότι η κοπέλα που είπε ότι πέθανε τελικά ζει;"
Αυτό να έκανα;
Πείτε μου.
Και τώρα,
ο νικητής για το 2012
του Βραβείου Χάισμαν είναι…
ο Τζόνι Μανζιέλ.
Καταλάβαμε ότι έπρεπε να αποδείξουμε
πως η πληροφορία μας ήταν σωστή
κι όχι οι άλλες ιστορίες που κυκλοφορούσαν.
ΠΟΙΑ ΕΙΝΑΙ Η ΛΕΝΕΪ;
Ο Τζακ ανέλαβε να ανακαλύψει την πραγματική ταυτότητα του ατόμου
κι εγώ την ταυτότητα του ατόμου
που φαινόταν στις φωτογραφίες.
Η μυστηριώδης γυναίκα. Ας τη βρούμε.
Τρελαινόμουν.
Δεν μπορούσα να πω σε κανέναν
πώς ένιωθα, τι πόνο περνούσα
και τις ενοχές που έκαιγαν το μέσα μου.
Δεν μπορούσα να πω αυτά τα συναισθήματα σε κανέναν. Με κατέτρωγαν.
Έχασα την αίσθηση σκοπού, τον κώδικα ηθικής μου.
Τα έχασα όλα.
Θυμάμαι να σκέφτομαι
"Τέρμα το κρυφτό, το τρέξιμο και η συγκάλυψη.
Πρέπει να ομολογήσω".
Κάθισα με τη μαμά μου και θυμάμαι που έβαλα τα κλάματα.
Αμέσως είπε "Να μιλήσουμε στον μπαμπά σου".
Τα είπα όλα, για τη ζωή της Λενέι και το ψεύτικο προφίλ.
Ήταν η πρώτη φορά που μίλησα ανοιχτά για τη…
σεξουαλικότητά μου.
ΧΑΒΑΗ 25 ΔΕΚΕΜΒΡΙΟΥ 2012
Μετά τα βραβεία, γύρισα στην πατρίδα για Χριστούγεννα.
Έπρεπε να το πω στους γονείς μου. Ήθελα βοήθεια.
Τους είπα ακριβώς τι συνέβη.
Είπα "Δεν ξέρω τι συμβαίνει, αλλά δέχτηκα ένα τηλεφώνημα
και δεν είμαι σίγουρος…
αν η Λενέι ζει ή έχει πεθάνει".
Με κοίταξαν μπερδεμένοι.
Μου το είπε έτσι "Μπαμπά, είναι καλά.
Είναι ζωντανή. Είναι αυτό και το άλλο".
Και σκέφτηκα "Τι;"
Σκεφτήκαμε "Τι διεστραμμένη φάρσα μας κάνουν;"
Καλέσαμε έναν θείο μου δικηγόρο και του είπαμε όλη την κατάσταση.
Είπε αμέσως "Νομίζω ότι σε κορόιδεψε ψεύτικο προφίλ".
Και ήταν η πρώτη φορά
που κάποιος ανέφερε τον όρο "ψεύτικο προφίλ".
Εγώ δεν ήξερα τι ήταν.
Ακόμα κι όταν το εξήγησε, δεν μπόρεσα να καταλάβω τι εμπεριέχει.
Του είπα "Εξέθεσες την οικογένειά μας,
έπρεπε να πράξεις καλύτερα".
Επειδή είναι ο πρωτότοκος κι επειδή έχει ευθύνη, έπρεπε να πράξει καλύτερα.
Αμέσως είπα "Να πάρει".
12 ΜΕΡΕΣ ΠΡΙΝ ΤΟΝ ΤΕΛΙΚΟ
26 ΔΕΚΕΜΒΡΙΟΥ 2012
Στις 26 Δεκεμβρίου ο Μάνταϊ μας είπε τα νέα
που έμαθε για τη γυναίκα που θεωρούσε κοπέλα του.
Αρχικά, σαστίσαμε.
Και τρόπον τινά,
το πιο σημαντικό ερώτημα για το κολέγιο ήταν:
"Πώς θα διαχειριστούμε αυτήν την πληροφορία;"
Μια επιχείρηση όπως ένα επιφανές κολέγιο έχει εξωτερικούς συμβούλους
και άλλους που παρέχουν συμβουλές.
Και η επαναλαμβανόμενη συμβουλή όλων ήταν
ότι δεν χρειαζόταν να πούμε τίποτα δημοσίως άμεσα,
αλλά έπρεπε να μάθουμε τι συνέβη και να είμαστε πολύ προσεκτικοί.
Δεν δουλεύαμε σε αίθουσα ειδήσεων, όπως στις ταινίες με δημοσιογράφους.
Ο Τζακ Ντίκι έκανε χειμερινές διακοπές στο πατρικό του στο Κονέκτικατ,
εγώ ήμουν στο γραφείο στην Αγία Πετρούπολη της Φλόριντα
και ουσιαστικά δουλεύαμε ανταλλάσσοντας μηνύματα.
ΤΖΑΚ ΝΤΙΚΙ: ΠΕΣ ΜΟΥ, ΜΠΕΡΚ.
ΒΡΕΣ ΚΑΘΕ ΦΩΤΟΓΡΑΦΙΑ ΤΗΣ ΚΟΠΕΛΑΣ.
ΥΠΑΡΧΕΙ ΑΡΘΡΟ ΓΙΑ ΑΥΤΟΝ, ΤΗ ΓΙΑΓΙΑ ΤΟΥ ΚΙ ΑΥΤΗΝ
ΠΡΙΝ ΕΝΑΝ ΑΓΩΝΑ.
Υπήρχαν φωτογραφίες μιας γυναίκας κι ο Τιμ μάζεψε όσες βρήκε στο ίντερνετ.
ΑΠΟΘΗΚΕΥΣΗ ΕΙΚΟΝΑΣ ΩΣ…
Κατέβασα 20 φωτογραφίες
κι έκανα αντίστροφη αναζήτηση με εικόνα στο Google.
Ήταν μια πολύ κουραστική διαδικασία, επειδή οι φωτογραφίες ήταν πολυάριθμες.
Αλλά στην τελευταία αναζήτηση, βρήκα μία
που συνδεόταν με ένα προφίλ στο Myspace.
Και να την.
Αλλά δυστυχώς δεν είχε όνομα.
ΓΥΝΑΙΚΑ 22 ΕΤΩΝ
Ως άτομο με χριστιανική πίστη, πιστεύω στο "Οι σκοτεινές πράξεις θα έρθουν στο φως".
Δεν ήξερα ακριβώς τι,
αλλά ένιωθα ότι κάτι δεν πήγαινε καλά.
Κάτι επρόκειτο να συμβεί.
Ανακαλύψαμε κάποια τουίτ
που ανέφεραν τον Ρονάια Τουιασοσόπο,
που τον συνέδεαν κατά κάποιο τρόπο με τη Λενέι.
Έβλεπα να κυκλοφορούν κάποια τουίτ.
ΑΒΟΛΟ ΝΑ ΓΝΩΡΙΖΕΙΣ ΤΟ ΑΤΟΜΟ
ΠΟΥ ΠΑΡΙΣΤΑΝΕΙ ΤΗ ΛΕΝΕΪ ΚΕΚΟΥΑ
Αυτά τα τουίτ προέρχονταν από άτομα που σχετίζονταν με το παρελθόν της Λενέι.
ΑΥΤΟΣ ΠΟΥ ΕΧΕΙ ΤΟ ΠΡΟΦΙΛ
ΕΧΕΙ ΤΗΝ ΕΚΚΛΗΣΙΑΣΤΙΚΗ ΧΟΡΩΔΙΑ!
Άρχισαν να συνθέτουν το παζλ
και βρήκαν ότι η Λενέι δεν ήταν αυτή που ισχυριζόταν.
Για την ακρίβεια, ίσως ήταν ο Ρονάια.
ΔΕΝ ΕΙΝΑΙ Η ΛΕΝΕΪ ΚΕΚΟΥΑ. ΕΙΝΑΙ Ο ΡΟΝΑΪΑ!
Όταν το πήρα είδηση,
είπα "Θα γίνει χαμός".
ΤΖΑΚ ΝΤΙΚΙ: ΠΟΙΟΣ ΡΟΝΑΪΑ;
ΔΕΝ ΕΧΩ ΙΔΕΑ.
Όσο ο Ντίκι δούλευε σκληρά,
εγώ έβλεπα το ανώνυμο προφίλ στο Myspace.
Οπότε, έλεγξα κάθε ανάρτηση σε βάθος δεκαετίας.
Και τότε βρήκα ένα λινκ για το Xanga.
Μπήκα στο Xanga, λοιπόν,
όπου είχε δημοσιεύσει το πλήρες όνομά της…
ΟΝΟΜΑ: ΝΤΑΪΑΝ Ο'ΜΙΡΑ
…το οποίο έψαξα στο Facebook.
Και να την, η φερόμενη νεκρή κοπέλα του Μάνταϊ Τέο.
Της έστειλα αμέσως ένα επείγον μήνυμα στο Facebook.
Εύλογα, ήταν πολύ σαστισμένη.
Συνεργαστήκαμε για να βρούμε πώς δημοσιεύτηκαν οι φωτογραφίες
και τελικά καταλήξαμε σε μία,
διότι από τις 20 φωτογραφίες που είχα,
οι 19 είχαν παρθεί από τα προφίλ της στα σόσιαλ μίντια.
Μία, όμως, την είχε στείλει σε κάποιον η ίδια.
MSMK 21 ΔΕΚΕΜΒΡΙΟΥ 2012
Και ρώτησα "Σε ποιον την έστειλες;"
Απάντησε "Δεν θέλω να πω ακόμα. Θέλω να του μιλήσω".
Και την ώρα που ο Τζακ Ντίκι μού έστελνε σε μήνυμα το όνομα "Ρονάια",
τη ρώτησα "Στον Ρονάια;"
Και έληξε τη συνομιλία.
Πώς πήρες αυτήν τη φωτογραφία;
Ζήτησα από την Νταϊάν να γράψει σε ένα χαρτί γράμματα και αριθμούς
και είπα ότι ήταν για έναν φίλο που ήταν άρρωστος.
Ο ξάδερφός του έπαθε τροχαίο και ήθελε αυτή να του στείλει φωτογραφία,
γιατί αυτό θα τον βοηθούσε να αναρρώσει.
Όσο απαίσια κι αν ένιωσα κάνοντάς το,
ανακουφίστηκα που κατάφερα να επιβεβαιώσω
την ταυτότητα μιας κοπέλας που δεν υπήρχε.
Τότε σκεφτήκαμε "Ποιος είναι αυτός ο Ρονάια;"
Διότι η Νταϊάν δεν τον ήξερε πολύ καλά.
Κάποιοι ισχυρίζονταν
ότι ο Μάνταϊ συμμετείχε στη δημιουργία του χαρακτήρα της Λενέι.
Θα το διερευνούσαμε.
Προσπαθούσαμε να βρούμε σύνδεση μεταξύ Ρονάια Τουιασοσόπο και Μάνταϊ Τέο
και βρήκαμε σειρά από τουίτ,
όπου αλληλεπιδρούσαν μεταξύ τους.
ΜΙΑ ΠΡΩΤΗ ΓΕΥΣΗ ΑΠΟ ΤΟ ΑΛΜΠΟΥΜ ΤΟΥ ΡΟΝΑΪΑ. ΔΙΑΔΩΣΤΕ ΤΟ!
Κάποιοι έλεγαν ότι Ρονάια και Μάνταϊ ήταν συγγενείς ή φίλοι.
ΕΥΧΑΡΙΣΤΩ, ΑΔΕΡΦΕ ΜΟΥ! Σ' ΑΓΑΠΩ ΚΑΙ ΝΑ ΣΕ ΕΧΕΙ ΚΑΛΑ Ο ΘΕΟΣ.
ΠΡΟΧΩΡΑ ΓΕΡΑ!
Δεν μπορούσαμε να επιβεβαιώσουμε ότι ίσχυε αυτό.
Νόμιζα ότι μιλούσα στον ξάδερφο της Λενέι.
Δεν θα άφηνα την ευκαιρία να βοηθήσω κάποιον,
να τον ενθαρρύνω, και το έκανα με χαρά.
Τότε αντιληφθήκαμε ότι είχαμε μια σημαντική ιστορία.
ΤΕΛΙΚΟΣ ΠΡΩΤΑΘΛΗΜΑΤΟΣ 7 ΙΑΝΟΥΑΡΙΟΥ 2013
Αλαμπάμα και Νοτρ Νταμ συναντιούνται στο γήπεδο για πρώτη φορά
εδώ και 25 χρόνια.
Το ξεχωριστό μονό παιχνίδι που θα κρίνει το πρωτάθλημα.
Το αποκαλούν Δυναστεία Αλαμπάμα εναντίον Πεπρωμένου Νοτρ Νταμ.
Χέρμπι, αν είσαι σαν εμένα,
η μόνη περιγραφή για την πορεία του Νοτρ Νταμ
είναι Μαγικό Μυστηριώδες Ταξίδι.
Εκείνο το διάστημα, δεν ήξερα τι συμβαίνει.
Δεν ήξερα τι ήταν αλήθεια και τι όχι.
Ένα ήξερα, θα έπαιζα τελικό πρωταθλήματος.
Ήταν το όνειρό μου.
Γι' αυτό πήγα στο Νοτρ Νταμ, για να παίξω στη μεγαλύτερη σκηνή,
που είναι ο τελικός πρωταθλήματος.
Γι' αυτό προσπαθούσα.
Οπότε, προσπάθησα να τα ξεχάσω όλα
κι εστίασα στον αγώνα.
Ήταν μια διέξοδος από όλα.
ΜΑΝΤΑΪ ΤΕΟ ΦΙΝΑΛΙΣΤ ΒΡΑΒΕΙΟΥ ΧΑΪΣΜΑΝ
ΠΙΟ ΠΟΛΛΕΣ ΨΗΦΟΙ ΓΙΑ ΑΜΥΝΤΙΚΟ
Ξεκινάμε.
Ο Τζόουνς από τη γραμμή μίας γιάρδας.
Στη μέση, και φτάνει στη γραμμή 19 γιαρδών…
Δεν θα πει ποτέ ότι επηρέασε την απόδοσή του,
αλλά φαινόταν ότι κάτι τον απασχολούσε.
Ο Γιέλντον ακολουθεί τον Τζόνσον, που μπλοκάρεται.
Ξεφεύγει ο Γιέλντον με δεύτερη προσπάθεια!
Ο Μάνταϊ Τέο έχασε μερικά τάκλιν,
δεν το είδαμε αυτό στη σεζόν.
Ο τελικός εθνικού πρωταθλήματος ήταν καταστροφικός.
Ζόρικο θέαμα.
Να τος. Πάει στη μέση. Συνεχίζει.
Αντίπαλη εστία! Ο Έντι Λέισι σκοράρει το πρώτο τάτσνταουν.
Ειδικά για αυτόν και την οικογένειά του.
Τάτσνταουν Αλαμπάμα!
ΤΑΤΣΝΤΑΟΥΝ
Προφανώς, βλέποντας τον αγώνα, ήταν σαν να μην έπαιζε.
Ήταν αλλού.
Είναι από τους πιο βραβευμένους παίκτες στο φούτμπολ,
αλλά σίγουρα θα αντάλλαζε τα βραβεία του
για ένα ισόπαλο σκορ 7-7 τώρα.
Μακάρι να μπορούσα να πω ότι είμαι εγχώριος πρωταθλητής.
Τα έδωσα όλα.
Απλώς χάσαμε από το Αλαμπάμα, μια πολύ καλή ομάδα.
ΤΕΛΙΚΟ ΣΚΟΡ ΝΟΤΡ ΝΤΑΜ 14 - ΑΛΑΜΠΑΜΑ 42
Εκείνη την περίοδο, ο Μάνταϊ είχε ραγδαία άνοδο,
αλλά μετά η ομάδα κατέρρευσε στον τελικό πρωταθλήματος
και πλέον εκείνος θα έπαιζε επαγγελματικά.
Απογοητεύτηκα…
Είναι πολύ σημαντικό πριν δημοσιεύσεις ένα άρθρο για κάποιον
να τον καλέσεις για ένα σχόλιο.
Είναι επίσης σημαντικό να βάλεις ένα λογικό χρονικό όριο
στο πόσο θα περιμένεις το σχόλιο.
Κάποιοι προλαβαίνουν
πριν βγει ένα άρθρο που θεωρούν αρνητικό
και δημοσιεύουν γρήγορα μια πιο υποστηρικτική εκδοχή του.
Το είχαμε συζητήσει με τον Μάνταϊ.
"Πρέπει να μιλήσουμε γι' αυτό. Ποιο είναι το σχέδιο;"
Ο Μάνταϊ ετοιμαζόταν να αποκαλύψει την ιστορία.
Λόγω του ισχυρού ατζέντη του Μάνταϊ και των πόρων του Νοτρ Νταμ,
σπεύσαμε να δημοσιεύσουμε το άρθρο, για να μη μας προλάβουν άλλοι.
Κάλεσα τον Ρονάια περίπου οκτώ φορές.
Κάποιος από το Deadspin μου έστειλε μήνυμα
και είπα "Όχι. Δεν θέλω να γίνει με αυτόν τον τρόπο".
Δεν ήταν δουλειά τους, παρά μόνο δική μου.
Με πήρε τηλέφωνο ο ξάδερφος της Λενέι, ο Ρονάια,
και μου ζητούσε συγγνώμη.
Είπε "Φίλε, εγώ…"
Είπε επακριβώς "Πριν μαθευτεί,
ήθελε να ζητήσω συγγνώμη".
Ρώτησα "Γιατί ζητάς συγγνώμη;"
Κι απάντησε "Απλώς ήθελα να ζητήσω συγγνώμη".
Δεν θυμάμαι ποιος έκλεισε το τηλέφωνο, μόνο τη συγγνώμη.
Και δεν επικοινώνησα ποτέ ξανά με τον Μάνταϊ.
Καλέσαμε τον Μπράιαν και τον Μάνταϊ,
κατά τη μία με δύο το μεσημέρι θα έλεγα.
Ήμουν στη δουλειά κι έλαβα ένα μήνυμα στον τηλεφωνητή
από κάποιον. Δεν θυμάμαι όνομα. Από το Deadspin ήταν.
Αλλά δεν έδωσα σημασία, το αγνόησα και γύρισα στη δουλειά.
Δεν με πήρε. Γι' αυτό τηλεφώνησα στον Μάνταϊ.
Όσον αφορά το Deadspin,
δεχόμουν τόση πολλή πίεση κάποια στιγμή που δεν ήξερα τι να κάνω.
Εκείνο το διάστημα, το άρθρο ήταν έτοιμο.
Είχαμε μιλήσει με όσους ήθελαν να μας μιλήσουν
και δεν υπήρχε λόγος να καθυστερεί η δημοσίευση του άρθρου.
Δεν θα περιμέναμε να το δημοσιεύσουμε μέχρι να μάθουμε την κάθε λεπτομέρεια,
γιατί θα μας προλάβαινε άλλος.
Το δημοσιεύσαμε μία ώρα μετά.
ΔΗΜΟΣΙΕΥΣΗ
Η ΝΕΚΡΗ ΚΟΠΕΛΑ ΤΟΥ ΜΑΝΤΑΪ ΤΕΟ,
Η ΠΙΟ ΘΛΙΒΕΡΗ ΜΑ ΚΙ ΕΜΨΥΧΩΤΙΚΗ ΙΣΤΟΡΙΑ
ΣΤΟ ΚΟΛΕΓΙΑΚΟ ΦΟΥΤΜΠΟΛ ΕΙΝΑΙ ΑΠΑΤΗ.
Η ΝΕΚΡΗ ΚΟΠΕΛΑ ΤΟΥ ΜΑΝΤΑΪ ΤΕΟ
ΕΙΝΑΙ ΑΠΑΤΗ
4 ΩΡΕΣ ΜΕΤΑ
Μετά τον τελικό πρωταθλήματος,
πήγα στη Φλόριντα για το Combine.
Με πήρε ο ατζέντης μου και είπε
"Θέλω να πας να κλειδωθείς μέσα στο διαμέρισμά σου
και θα σε πάρω".
Ρώτησα "Στάσου, τι τρέχει;"
Απάντησε
"Ο δρόμος θα είναι μακρύς".
Μπήκα στο Twitter,
είχε διαρρεύσει το άρθρο του Deadspin.
Και είδα όλα τα σχόλια.
Συγκεντρωμένα στο χρονολόγιο, όλοι είχαν κάτι να πουν για μένα.
ΑΠΙΣΤΕΥΤΑ ΠΡΑΓΜΑΤΑ
ΤΙ ΑΠΑΤΕΩΝΑΣ
ΠΩΣ ΕΓΙΝΕ ΑΥΤΟ;
ΑΠΙΣΤΕΥΤΟ, ΤΙ ΑΝΟΗΤΟΣ! ΞΕΦΤΙΛΑ!
ΚΡΥΦΟΓΚΕΪ
Και τότε το διάβασα.
ΦΙΛΟΙ ΚΑΙ ΣΥΓΓΕΝΕΙΣ ΤΟΥ ΡΟΝΑΪΑ ΕΠΙΒΕΒΑΙΩΣΑΝ
ΟΤΙ ΑΥΤΟΣ ΠΑΡΙΣΤΑΝΕ ΤΗ ΛΕΝΕΪ.
Αλλά ακόμα δεν καταλάβαινα.
Με πήρε ο μπαμπάς μου και είπε "Έλα κατευθείαν σπίτι.
Γυρνώντας, έλα αμέσως στην πόρτα. Μην απαντάς σε ερωτήσεις".
Με πήρε ο ατζέντης μου έξω από το σπίτι.
Είπε "Θα σε μετακινήσουμε".
Έφτιαξα βαλίτσες και μπήκα στο αμάξι.
Καθώς στρίβαμε για την μπροστινή πύλη,
είπε να γείρω πίσω το κάθισμα.
Θυμάμαι να ξαπλώνω προς τα πίσω στο αμάξι
και καθώς παίρναμε τη στροφή, έριξα μια ματιά
και είδα πολλά δημοσιογραφικά βαν στο απέναντι πάρκινγκ.
Ρώτησα "Όλοι αυτοί για μένα ήρθαν;"
Και είπε "Όλοι για σένα".
Καθώς πλησιάζαμε στο σπίτι,
είδα ένα σωρό δημοσιογραφικά βαν στη σειρά.
Είχαν στήσει τεράστια δορυφορικά πιάτα έξω από το σπίτι μας.
Κόσμος έβγαζε φωτογραφίες από έξω.
-Ο Ρόνι είναι; -Θα χάσουμε την πτήση.
Δημιούργησες τη Λενέι;
Μη ακολουθώντας τις συμβουλές,
έφυγα από το διαμέρισμά μου το επόμενο πρωί για προπόνηση.
Πήγαινα προς την καφετέρια
και όλοι μιλούσαν για το οτιδήποτε.
Αλλά μόλις μπήκα, όλοι σώπασαν.
Τους κοίταξα,
με κοίταξαν κι αυτοί και μετά κατέβασαν το κεφάλι.
Κανείς δεν μιλούσε πια και σκέφτηκα "Μάλιστα".
Κάθισα μόνος μου
κι αυτό τα έλεγε όλα
για το πώς θα ήταν η ζωή μου από δω και στο εξής.
Ήταν μόνο η αρχή.
Πρότεινα να βγάλει άμεσα ανακοίνωση η σχολή.
Ήταν μια ιδιαιτέρως περίτεχνη και πολύπλοκη απάτη,
που διαπράχθηκε για ανεξήγητους λόγους.
Δεν μπορούμε να αντιληφθούμε πλήρως πόσο μεγάλη ιστορία έγινε.
Σάρωσε τις ειδήσεις.
Μια περίεργη ιστορία κολεγιακού φούτμπολ ξέσπασε
στο διαδίκτυο σήμερα.
Πιο περίεργο δεν γίνεται.
Το αστέρι του Νοτρ Νταμ Μάνταϊ Τέο έγινε το επίκεντρο μιας σοβαρής απάτης.
Το άρθρο το έβγαλε το Deadspin,
μια δημοφιλής αθλητική ιστοσελίδα, που λέει ότι η κοπέλα δεν υπάρχει.
Η κοπέλα δεν υπήρξε ποτέ.
Φαίνεται ότι το κορίτσι δεν υπήρξε ποτέ.
Σωστά. Δεν υπήρχε γυναίκα με αυτό το όνομα.
Ήταν ακατανόητο.
Είναι από τα πιο τρελά εξωγηπεδικά θέματα που έχουμε δει
στο κολεγιακό φούτμπολ.
Το πρώτο που αναρωτήθηκαν όλοι ήταν:
πώς μπορεί να ήταν τόσο αφελής;
Και το δεύτερο που αναρωτήθηκαν:
ήταν συνεργός;
Το αποψινό ερώτημα: εμπλέκεται ο Μάνταϊ Τέο στην απάτη;
Ήταν συνεργός; Υπάρχει διαφάνεια στο Νοτρ Νταμ;
Παράξενο που έλεγε τόσο συχνά την ιστορία για την κοπέλα του,
αλλά ποτέ δεν ανέφερε ότι δεν τη γνώρισε.
Ήταν σαν ένα τεράστιο παλιρροϊκό κύμα κι εγώ πνιγόμουν.
Δεν νιώθεις, δεν έχεις γεύση, ούτε οσμή ούτε τίποτα.
Θυμάμαι που μου μιλούσε ο κόσμος κι εγώ έγνεφα "Ναι.
Ευχαριστώ. Εντάξει".
Και ειλικρινά, δεν θυμάμαι καν τι έλεγαν.
Δεν μπορούσα να θυμηθώ αν μου έκαναν κάποια ερώτηση.
Είχα μουδιάσει.
Τις επόμενες 36 ώρες,
μετά τη δημοσίευση της ιστορίας, έβγαινα ζωντανά στην τηλεόραση.
Ο Τίμοθι Μπερκ από το deadspin.com αποκάλυψε την ιστορία.
-Καλημέρα. -Καλημέρα, Ματ.
Οι εκπομπές δεν νοιάζονταν για αθλητικά, ήθελαν να μιλήσουν για τον Τέο.
Μάθαμε την ταυτότητα της κοπέλας
της φωτογραφίας, που ο Τέο νόμιζε ως κοπέλα του.
Το Inside Edition την κατονόμασε ως Νταϊάν Ο'Μίρα.
Είπε πως δεν γνώριζε ότι πήραν τη φωτογραφία της
και ότι ο φερόμενος υπεύθυνος για την απάτη τής ζήτησε συγγνώμη.
Ο Ρονάια μου τηλεφώνησε
κι όχι μόνο ομολόγησε, αλλά ζήτησε και συγγνώμη.
Μα δεν νομίζω ότι υπάρχει κάτι να μου πει για να το διορθώσει.
Αφού η Λενέι Κεκούα δεν ήταν αληθινή,
με ποια μιλούσε ο Μάνταϊ
στις τηλεφωνικές συνομιλίες;
Εστιάζεις πολύ σε έναν μυστηριώδη τύπο…
Ο Ρονάια Τουιασοσόπο.
Είναι ο φερόμενος υπεύθυνος.
Πλέον, αυτό που περιμένουμε είναι
αν ο Ρονάια, ο φερόμενος δράστης της απάτης,
βγει να μιλήσει, αυτό θα εξηγούσε πολλά.
ΔΡ ΦΙΛ ΤΗΛΕΠΑΡΟΥΣΙΑΣΤΗΣ
Η πρώτη εντύπωση συναντώντας τον Ρονάια
ήταν πόσο ανώριμος, αφελής και ευάλωτος παρουσιαζόταν.
Περάσαμε πολλές ώρες εδώ
τη μέρα που κάναμε τη συνέντευξη, πριν την έναρξή της.
Κατά διαστήματα, ήταν πολύ περίεργα.
Προετοιμάστηκα για τη συνέντευξη με τον δρα Φιλ
και φυσικά ήθελα να πω την αλήθεια, να μιλήσω για όλα
και να είμαι ειλικρινής, αλλά εκείνο το διάστημα ήταν σημαντικό,
επειδή ο Μάνταϊ ετοιμαζόταν για το Draft.
Δεν ήθελα να αποκαλύψω πολλά,
αλλά ούτε να πω και ψέματα.
Μέσα μου, ήθελα ακόμα να τον προστατεύσω.
Θα ακουστεί παράδοξο και μπερδεμένο,
αλλά, ναι, νοιαζόμουν γι' αυτό το άτομο.
Έκανα ό,τι μπορούσα ώστε να γίνει καλύτερος.
Είναι επώδυνο ακόμα και το να μιλάω γι' αυτό, αλλά
η αλήθεια είναι ότι συνέβησαν όλα αυτά.
Άρχισα να τρέφω συναισθήματα
που, αργά ή γρήγορα, δεν μπορούσα πια να ελέγξω.
Ήσουν ερωτευμένος μαζί του;
Βασικά, ναι. Αν…
Κάναμε συνέντευξη και όλα ήταν καλά.
Έπειτα, όμως, βγήκε η συνέντευξη του Μάνταϊ.
Ο Μάνταϊ μιλάει
στην πρώτη του τηλεοπτική συνέντευξη μετά το σκάνδαλο.
Όσον αφορά την περίοδο διαχείρισης κρίσης,
θα είμαι εντελώς ειλικρινής, έκανα ό,τι με συμβούλευαν.
Δεν ήξερα σε ποιον να μιλήσω, ούτε και σε ποιον έπρεπε να μιλήσω.
Αλήθεια, δεν ήθελα να πω τίποτα.
Είχες εμπλοκή σε αυτήν την απάτη;
Όχι.
Καμία.
Μία από τις πολλές θεωρίες που κυκλοφορούν, Μάνταϊ,
είναι ότι δημιούργησες αυτήν την ιστορία
για να κρύψεις τη σεξουαλικότητά σου.
Είσαι γκέι;
Όχι.
Ούτε καν.
Πραγματικά, ούτε καν.
Αυτή η συνέντευξη δεν μου κάθισε καλά.
Ήταν ντροπιαστική; Ναι.
Όμως, θύμωσα περισσότερο, επειδή ήταν και οι γονείς μου εκεί.
Θύμωσα γιατί ήμουν προστατευτικός.
Το πιο δύσκολο απ' όλα είναι που υποφέρει και η οικογένειά μου
για κάτι που φταίω εγώ.
Δεν είναι ψεύτης. Είναι παιδί.
Είναι ένα 21χρονο παιδί, και τον αγαπώ.
Πραγματικά.
Ζήτησα να δω τη συνέντευξη σε ξεχωριστό δωμάτιο
και αν γινόταν χωρίς συνοδεία.
Ήθελα να έχω πλήρη συγκέντρωση και να ακούσω ό,τι είχε να πει ο Μάνταϊ.
Δεν έχεις ιδέα ποιανού φωνή ήταν
στην άλλη άκρη του τηλεφώνου τόσους μήνες.
Πιστεύεις πως ο Ρονάια θα μπορούσε να παριστάνει τη Λενέι;
Πιστεύεις ότι μπορεί να μιλούσες με άντρα;
Τι να πω.
Δεν ακουγόταν σαν άντρας.
Και μετά, ο Μάνταϊ δημοσιοποίησε τα ηχητικά μηνύματα.
Μωρό μου, πήρα για καληνύχτα.
Σ' αγαπώ. Είμαι σίγουρη ότι θα μελετάς
ή θα είσαι με τα παιδιά ή θα χλαπακιάζεις. Μπούλη μου.
Ήθελα να πω σ' αγαπώ, καληνύχτα κι ότι θα είμαι καλά.
Θα προσπαθήσω.
Ναι, ξεκουράσου και μιλάμε αύριο.
Σ' αγαπώ πολύ, γλυκέ μου.
Όνειρα γλυκά.
Τα άτιμα ηχητικά μηνύματα! Σκέφτηκα "Φίλε, γιατί το έκανες;"
Διότι όταν τα δημοσιοποίησε…
Το καταλαβαίνω. Έπρεπε να δείξει στην κοινή γνώμη τη δική του πλευρά,
το πώς δεν κατάλαβε ότι ήταν γυναίκα. Κατανοητό. Αλλά για αυτά τα ηχητικά,
έπρεπε να δώσω λόγο και να τα επιβεβαιώσω.
Επικοινώνησα με το FBI και τις Μυστικές Υπηρεσίες.
Είπαν ότι οι πιθανότητες να 'σαι εσύ αυτό το άτομο
στα ηχητικά μηνύματα είναι μία στα δέκα εκατομμύρια.
Ναι.
Δεν είσαι εσύ
και δεν είναι δυνατόν.
Είναι σημαντικό ο κόσμος να δει τον έλεγχο φωνής που κάνεις
και το πώς μιλάς με γυναικεία φωνή.
Μπορείς να διαβάσεις κάτι, αλλά ο κόσμος πρέπει να σε δει να μιλάς με τη φωνή.
-Πώς το κάνεις πιο εύκολα; -Και να προσπαθούσα, δεν μπορώ.
Ήταν πολλά
που με ώθησαν να κάνω κάτι τόσο ακραίο.
Ήταν σαν μεθοδική υποκριτική.
Είπε "Για να μπω στον ρόλο,
πρέπει να είμαι σε σκοτεινό χώρο
και σε μια νοητική διάσταση, όπου μεταμορφώνομαι σ' αυτόν τον ρόλο.
Με έβαλε να ξαπλώσω σε έναν μικρό καναπέ και του είπα "Δρ Φιλ,
δεν είμαι μισοριξιά. Άσε με να κάτσω σε κανονικό κρεβάτι".
Μωρό μου, πήρα για καληνύχτα και να πω ότι σ' αγαπώ.
ΔΕΙΓΜΑ ΗΧΗΤΙΚΟΥ
Είμαι σίγουρη ότι θα μελετάς ή θα είσαι με τα παιδιά ή θα χλαπακιάζεις.
Μπούλη μου. Ήθελα να πω σ' αγαπώ,
καληνύχτα κι ότι θα είμαι καλά.
Θα προσπαθήσω.
Ναι, ξεκουράσου και μιλάμε αύριο.
Σ' αγαπώ πολύ, γλυκέ μου. Όνειρα γλυκά.
Έφερα παγκοσμίου επιπέδου ειδικούς που διενεργούν φωνητική ανάλυση
και όντως αυτός μιλούσε στον Μάνταϊ όλο αυτόν τον καιρό.
Τα πράγματα περιπλέκονται
στην ήδη περίεργη υπόθεση απάτης της νεκρής φιλενάδας.
Αφότου αποκαλύφτηκε η ιστορία του Τέο,
εγείρονται περισσότερα ερωτήματα, παρά δίνονται απαντήσεις.
Δεν πίστευα ότι αυτό το άτομο, ο Ρονάια, θα μπορούσε να κάνει
πιστά μια γυναικεία φωνή τόσο καιρό, αλλά ακούγοντάς την,
σ' εμένα ακούγεται ολόιδια. Τι λες;
Εικάζαμε, μετά τη δημοσίευση του άρθρου,
ότι εμπλέκονταν περισσότερα άτομα στη δημιουργία και λειτουργία
της Λενέι Κεκούα.
Οι άνθρωποι υποτιμούν πόσο περίτεχνη ήταν
η δημιουργία αυτής της μίμησης.
Πραγματικά, έγινα σαν υπολογιστής.
Μου έβγαινε αυτόματα, ήταν δεύτερη φύση μου.
Σαν να δένεις κορδόνια.
Όταν χτυπούσε το τηλέφωνό μου κι έβλεπα ότι ήταν αυτός,
έλεγα "Ας αποσυρθεί τώρα ο Ρονάια".
Σε πολλές συνομιλίες μας εκείνη την εποχή,
το τηλέφωνο δόθηκε σε κάποιον για να μιλήσει.
Εγώ μίλησα με έναν νεαρό
κι εσύ μίλησες με έναν νεαρό και μια νεαρή.
Οπότε, τουλάχιστον δύο άτομα μίλησαν με εμάς.
Αν το έκανε μόνος του ο Ρονάια, τότε αξίζει να είναι στην Ντίσνεϊ.
Τόσες πολλές φωνές, τόσα πολλά κινητά.
Τρελά πράγματα.
Όχι, δεν υπήρχε άλλη επιρροή ή εξωτερική βοήθεια σε τίποτα.
Εγώ ήμουν καθόλη τη διάρκεια.
Το πιο δύσκολο για μένα ήταν να βγαίνω έξω.
Κι ενώ κάποτε έλεγαν "Να ο Μάνταϊ Τέο!",
πλέον, ψιθύριζαν "Για δες, ο Μάνταϊ Τέο,
που τον ξεγέλασε το ψεύτικο προφίλ".
Αλλάζει όλος ο κόσμος σου.
Τέο, πες μας όταν έμαθες πως η κοπέλα σου είχε πεθάνει.
Πριν δύο μήνες, με πήρε τηλέφωνο και είπε
"Έχω άσχημα νέα. Πέθανα".
Κι εγώ είπα "Όχι! Θες να σε πάω στην κηδεία;"
Στους φιλάθλους του αγώνα των Φλόρενς Φρίντομ δόθηκε κουπόνι
για το κουκλάκι με κινητό κεφάλι της κοπέλας του Μάνταϊ Τέο.
Αφήσαμε εκτός πρωτοσέλιδων τον Λανς Άρμστρονγκ.
-Ξεπερνά το σκάνδαλο του Λανς Άρμστρονγκ. -Αμάν.
Ό,τι καλύτερο συνέβη στον Άρμστρονγκ. Έχεις δίκιο.
Τώρα ο Λανς Άρμστρονγκ μοιάζει με προσκοπίνα σε σχέση με αυτόν.
Δημοσιεύτηκε ένα άρθρο,
που είχε τίτλο "Οι Πιο Μισητοί Αθλητές στον Κόσμο".
Ο Τάιγκερ Γουντς…
ΝΑΙ, ΑΠΙΣΤΟΣ
…ο Λανς Άρμστρονγκ
κι ο Μάνταϊ Τέο.
Είπα "Τι δουλειά έχει το όνομά μου σε αυτήν τη λίστα;"
Υπήρχε μια αντίληψη για έκπτωτους ήρωες.
Και στο θέμα του Μάνταϊ, ο Λανς συνέβαλε σε αυτό.
Δεν νομίζω ότι είχε ιδέα το πόσο πολύ τα μίντια εξυψώνουν
και το πόσο γρήγορα αποκαθηλώνουν.
Είναι χαζός αν νόμιζε ότι δεν θα γύριζε μπούμερανγκ.
Είχε φανταστική κοπέλα επί τρία χρόνια.
Σε αφήνει άναυδο.
Ο απόηχος της ιστορίας ήταν διδακτικός
για το ότι δεν είχαμε καμία ιδέα
στο πόσο λίγο έλεγχο είχαμε σε ό,τι αφορά τις αντιδράσεις του κόσμου.
Ίσως προσπαθούσε να κρατήσει την προσωπική του ζωή μυστική.
"Ένας παίκτης που κρύβεται ως γκέι
το πετυχαίνει έχοντας φανταστική φιλενάδα".
Είναι δύσκολο να είσαι Μορμόνος στο Νοτρ Νταμ
και συγχρόνως ψεύτης και μάλλον γκέι.
Το άλμα συμπεράσματος σε αυτό, ειλικρινά, με συγκλόνισε.
Κανείς δεν έδειχνε ενδιαφέρον στο να κατανοήσει
την πολυπλοκότητα αυτής της ιστορίας.
Ήταν γκέι;
Αυτά τα ερωτήματα ήθελε να συζητήσει ο κόσμος.
Σου πέρασε ποτέ από το μυαλό ότι το κίνητρο πίσω από όλο αυτό
ήταν ο έρωτας του Ρονάια για τον Μάνταϊ Τέο;
Για μένα, ήταν η ιστορία
για το πώς οι πιο ισχυρές εταιρείες ΜΜΕ του κόσμου
δεν έλεγχαν όσα δημοσίευσαν,
ενώ το Deadspin, ένα οκταμελές μπλογκ, το έκανε.
Πίστεψε διαδικτυακή απάτη…
Αλλά μετατράπηκε σε κάτι άλλο, που δεν περίμενα καθόλου.
Όλοι όσοι μίλησα είπαν
"Είναι γκέι και το κρύβει". Τι λες;
Η αποστολή του Deadspin ήταν
να κάνει τα κυρίαρχα αθλητικά μέσα να φαίνονται ανόητα.
Δεν με νοιάζει η σεξουαλική ζωή του Μάνταϊ Τέο
ούτε αυτή του Ρονάια.
Επ' ουδενί λόγω ήταν αυτό το κίνητρό μας.
Αν κάποιοι ενδιαφέρθηκαν γι' αυτό το θέμα, κακώς το έκαναν.
ΑΝΙΧΝΕΥΣΗ ΤΑΛΕΝΤΩΝ NFL COMBINE
-Πολλές κάμερες. -Ερωτήσεις;
-Μάνταϊ, τι κάνεις; Πώς νιώθεις; -Κουρασμένος.
Ήταν μια ατέλειωτη μέρα, γεμάτη ιατρικές εξετάσεις.
Είναι μέρος της διαδικασίας.
Πριν το NFL Draft, συναντήθηκα με 22 ομάδες.
Όλες με ρώτησαν για το θέμα του ψεύτικου προφίλ.
Ναι, ευελπιστώ
κι ανυπομονώ να προετοιμαστώ για να παίξω φούτμπολ.
Γνωρίζω ότι ο κόσμος έχει ερωτήσεις,
αλλά απάντησα σε όσες μπορούσα
και πλέον θα ήθελα να μιλήσω για φούτμπολ.
Ξέρω πολύ καλά
ότι όλοι βλέπουν ένα τεράστιο νοητό κείμενο στο μέτωπο, που γράφει
"Με ξεγέλασε ψεύτικο προφίλ".
Και φοβόμουν ότι αυτό θα επηρέαζε
το μέλλον μου, αναφορικά με το να γίνω Draft.
Η κακή απόδοση του Μάνταϊ Τέο
στον τελικό πρωταθλήματος BCS
και η περίεργη πολυνησιακή συνωμοσία που τον εξέθεσε
φαίνεται ότι προκάλεσε δεύτερες σκέψεις σε σκάουτερ του NFL για να τον επιλέξουν.
Οι ομάδες θέλουν να μάθουν αν ο Μάνταϊ Τέο είναι γκέι.
Αυτό θέλουν.
Θα πληγωθεί πολύ από αυτό,
καθώς ένα από τα βασικά προσόντα του ήταν η ηγεσία.
Οι παίκτες τον άκουγαν.
Είχε αυτήν την εμψυχωτική ιστορία.
Πλέον, δεν θα τον βλέπουν ως ηγέτη.
Καλωσορίσατε στο NFL Draft του 2013.
2013 NFL Draft
Ο Μάνταϊ αποφάσισε να δει το Draft από τη Χαβάη,
μαζί με τους δικούς του. Ήθελε να αποφύγει ένα πιθανό σόου.
Κάπου εκεί πίσω, σε μια παραλία,
παρακολουθεί η οικογένεια Τέο το Draft.
Είχαμε μαζευτεί όλοι κι ανυπομονούσαμε.
Ο ατζέντης μου είπε "Από τον πρώτο γύρο.
Θα σε διαλέξουν. Το θέμα είναι πού και πότε".
Ο Μάνταϊ Τέο, ως γνωστόν, ήταν στην επικαιρότητα τον Ιανουάριο.
Πέρασε από την αθλητική στην ειδησεογραφική.
Πολλοί ενδιαφέρονται για το μέλλον του στο αποψινό Draft.
Πού θα καταλήξει;
Πιστεύω, Μουτς, ότι θα τον διαλέξουν απόψε
και θα μπει στο αεροπλάνο με μεγάλο χαμόγελο.
Στο νούμερο ένα,
οι Κάνσας Σίτι Τσιφς επιλέγουν τον Έρικ Φίσερ.
Οι Μαϊάμι Ντόλφινς επιλέγουν τον Ντίον Τζόρνταν.
Λέιν Τζόνσον.
Τζόναθαν Κούπερ.
Έρικ Ριντ, αμυντικός.
Θυμάμαι που άκουγα να ανακοινώνουν τις επιλογές
και ήξερα ότι άρεσα στους Τζάιαντς,
αλλά…
δεν ήμουν σίγουρος.
Οι Νιου Γιορκ Τζάιαντς επιλέγουν τον Τζάστιν Πιου.
Δεν με επέλεξαν και είπα "Καμία ομάδα δεν θα με επιλέξει".
Οι Ρέιβενς θα επέλεγαν τελευταίοι.
Τώρα έμειναν οι Ρέιβενς για να κλείσει ο γύρος.
Ανέβηκε ο κομισάριος στη σκηνή.
Ορίστε.
Η τελευταία επιλογή πρώτου γύρου για το Draft του 2013.
Θυμάμαι που είπε "Στο νούμερο 32…"
Στο νούμερο 32 στο NFL Draft του 2013…
"…οι Μπάλτιμορ Ρέιβενς επιλέγουν…"
…οι Μπάλτιμορ Ρέιβενς επιλέγουν…
"…τον Μα…"
Οι δικοί μου πετάχτηκαν!
…τον Ματ Έλαμ.
Ολοκληρώθηκε ο πρώτος γύρος του NFL Draft.
Έπαθα σοκ.
Νόμιζα ότι ο Μάνταϊ θα επιλεγόταν μεταξύ 15 και 32, την επιλογή των Ρέιβενς.
Υπάρχει περίπτωση να το καλοσκέφτηκαν
και να είπαν "Να μας λείπει το δράμα";
Ελάχιστοι θα περίμεναν τον Δεκέμβριο
ότι ο Μάνταϊ Τέο δεν θα ήταν επιλογή πρώτου γύρου,
αλλά σίγουρα συνέβησαν πολλά από τότε μέχρι τώρα.
Ακόμα και ο Μάνταϊ θα εξεπλάγην, διότι πίστευε πραγματικά
ότι μέχρι το τέλος της μέρας θα γνώριζε πού θα έπαιζε.
Δεν είναι μόνο το πώς φαίνεται
να πέφτεις από τον πρώτο στον δεύτερο γύρο του NFL Draft,
το πιο σημαντικό είναι ότι υπάρχει δραστική οικονομική διαφορά στα συμβόλαια.
Οπότε, αυτό το περιστατικό δεν του κόστισε
μόνο την αξιοπρέπειά του αλλά και εκατομμύρια δολ.
Πήγα στην παραλία και άρχισα να κλαίω.
Έπρεπε να αποφασίσω.
"Μπορείς να μουτρώσεις, αλλά η οικογένειά σου σε τιμά πιο πέρα.
Πήγαινε μαζί τους".
Οπότε, πήγα και τους αγκάλιασα όλους.
Είπαμε "Θα με επιλέξουν αύριο".
Στο νούμερο 38 στο NFL Draft του 2013,
οι Σαν Ντιέγκο Τσάρτζερς επιλέγουν
τον Μάνταϊ Τέο, λαϊνμπάκερ του Νοτρ Νταμ.
Ορίστε!
Ο Μάνταϊ Τέο, ο τελευταίος που περίμενες για τον πρώτο γύρο, Τοντ.
Ο καλύτερος διαθέσιμος.
Κι όταν ανακοίνωσαν το όνομά μου,
ήμουν τόσο χαρούμενος.
Όταν τελείωσε το όλο θέμα της Λενέι, δεν μπορούσα να ασχολούμαι άλλο μαζί της.
Θυμάμαι να λέω στον εαυτό μου
"Θέλεις να είσαι κορίτσι. Γίνε, λοιπόν".
Επέστρεψα πίσω στην Αμερικανική Σαμόα.
Εκεί ήρθα σε επαφή με την κοινότητα των ΛΟΑΤΚΙ.
Στη Σαμόα δεν υπάρχει συγκεκριμένος όρος για το διεμφυλικό άτομο.
Υπάρχει μια τεράστια κοινότητα γνωστή ως Fa'afafine.
Μπορείς να ντυθείς γυναίκα ή άντρας.
Είναι ευρύτερα αποδεκτό.
Έβαλα τον εαυτό μου στην αναμονή τόσα χρόνια.
Οπότε, στο εξής, έπρεπε να ζήσω τη ζωή που ήθελα.
Και ήθελα να ζήσω ως διεμφυλικό άτομο.
Παλιά πίστευα ότι δεν θα μπορέσω να ξαναεμφανιστώ δημόσια.
Μετά σκέφτηκα "Γιατί να μην το κάνω;"
Κάποιοι πρέπει να ακούσουν την ιστορία μου
και πρέπει να μάθουν ότι υπάρχει αχτίδα ελπίδας.
Ακόμα νιώθω απαίσια
και κάποιες φορές εύχομαι να μην είχε γίνει τίποτα.
Όμως, ένα άλλο κομμάτι μου νιώθει
ότι έμαθα πολλά για το τι άτομο είμαι σήμερα
και τι άτομο θέλω να γίνω,
λόγω των μαθημάτων που πήρα μέσα από τη ζωή της Λενέι.
Δεν θα ξεχάσω ποτέ τον πρώτο μου αγώνα προετοιμασίας.
Όταν στάθηκα στην πλάγια γραμμή…
και κοίταξα απέναντι,
ένιωσα μούδιασμα στα πόδια,
το οποίο ανέβηκε σιγά-σιγά, μέχρι που μυρμήγκιασα ολόκληρος.
Θυμάμαι που ίδρωσαν τα δάχτυλά μου και ένιωθα παντού μούδιασμα.
Μούδιασμα.
Έτσι ένιωθα τα πρώτα τρία χρόνια στους Τσάρτζερς.
Τρία χρόνια.
Θυμάμαι που προσευχόμουν
"Μην τα θαλασσώσεις. Πιάσε καλή απόδοση σήμερα.
Πιάσε καλή απόδοση".
…του ξέφυγε ο Άντριου Λακ.
Και κάθε φορά που στεκόμουν στη γραμμή, με έπιανε αυτό το άγχος.
ΜΑΝΤΑΪ ΤΕΟ Νο. 38 NFL Draft 2013
Έλεγα "Μην τα θαλασσώσεις.
Μη χάσεις τα τάκλιν. Σίγουρα ξέρεις τι κάνεις;"
Ήταν το εντελώς αντίθετο με το παιδί στο Νοτρ Νταμ.
Εκεί ένιωθα το γήπεδο δικό μου χώρο.
Όταν έμπαινα μέσα, ένιωθα ότι κανείς δεν μπορεί να με νικήσει
κι έπαιζα ελεύθερα, γρήγορα και γερά.
Αυτό ήταν που με έκανε σπουδαίο.
Πλέον, ήμουν στο NFL
κι αμφέβαλλα για τα πάντα.
Την προσοχή μας στον Τέο.
Έκανα ρεπορτάζ σε αγώνες,
όπου έβγαινε από τη φυσούνα κι ο κόσμος τον παρενοχλούσε.
Και ποτέ δεν ξέφυγε από αυτά.
Ό,τι έγινε, έγινε, είμαι εδώ για να παίξω φούτμπολ
κι ελπίζω να το είδατε.
Άλλαξε πάρα πολύ.
Αποτραβήχτηκε.
Μετά βγήκαν τα μιμίδια.
ΚΑΝ' ΤΟ ΟΠΩΣ Ο ΤΕΟ
ΒΛΕΠΩ ΝΕΚΡΕΣ ΦΙΛΕΝΑΔΕΣ
Εφημερίδα στο Σαν Ντιέγκο έβγαλε ένα
με αυτόν ως καρτούν να αγκαλιάζει το τίποτα.
ΑΓΑΠΗ ΜΟΥ, ΘΑ ΛΑΤΡΕΨΟΥΜΕ ΤΗ ΖΩΗ ΣΤΟ ΣΑΝ ΝΤΙΕΓΚΟ.
Κάθε μέρα προσπαθούσα να βρω τρόπο να ξεφορτωθώ αυτό το άγχος,
το μούδιασμα, το μυρμήγκιασμα.
Προσπαθούσα να βρω τρόπους να επαναπρογραμματίσω τον εαυτό μου.
Παρακολουθούσα εμψυχωτικές ομιλίες,
παλιά βίντεο μ' εμένα,
προσπαθώντας να ξαναβρώ τον παλιό καλό εαυτό μου.
Τηλεφώνησα στον ατζέντη μου και είπα
"Τομ, πρέπει να πάω σε γιατρό.
Δεν ξέρω τι έχω, μα είναι κάτι καινούριο, και χρειάζομαι βοήθεια".
Ο ατζέντης μου με έστειλε σε ψυχολόγο, τα είπαμε,
γνωριστήκαμε, και όταν ξάπλωσα στον καναπέ, είπα
"Τι συμβαίνει;" Με το μυαλό μου, έλεγα
"Δεν υπάρχει θεραπεία γι' αυτό. Δεν πρόκειται να με βοηθήσει αυτός".
Και στο τέλος, είπε "Θα σου κάνω μια ερώτηση.
Τον συγχώρεσες;" Απάντησα "Σε ποιον αναφέρεσαι;"
Είπε "Συγχώρεσες τον Ρονάια για αυτό που σου έκανε;"
Και απάντησα "Ναι". Είπε "Εντάξει.
Θα σου κάνω ακόμα μία ερώτηση.
Συγχώρεσες τον εαυτό σου;"
Είπα "Τι εννοείς αν συγχώρεσα τον εαυτό μου;"
Ρώτησε "Συγχώρεσες τον εαυτό σου;" Είπα "Για ποιο πράγμα;"
Είπε "Εσύ που πάντα είχες πολλή σιγουριά,
δεν αμφέβαλες για τίποτα που έκανες
και η επιτυχία σου ήρθε επειδή εμπιστεύτηκες τον εαυτό του,
μετά από τόσα που πέρασες,
βαθιά μέσα σου, αμφισβητείς τον εαυτό σου.
Συγχώρεσε αυτό το παιδί.
Όλα καλά, φίλε.
Δεν φταις εσύ για ό,τι έπαθες.
Όλα καλά.
Συγχώρεσε το παιδί".
Να το μυστικό.
Πάντα υπάρχει το παιδί που με πλησιάζει
γιατί με λατρεύει. Αλλά αν το κοιτάξω
με τον τρόπο που με κακομεταχειρίστηκε ο τύπος, θα το καταστρέψω.
Αυτή είναι η πρόκλησή μου κάθε μέρα.
Όταν έρχονται και μου λένε "Μάνταϊ, είμαι μεγάλος θαυμαστής",
δεν σκέφτομαι τις φορές που άλλοι είπαν
"Είμαι θαυμαστής, να βγούμε φωτογραφία", και τελικά με κορόιδεψαν.
Αν μπορώ να κάνω κάτι, αυτό θα κάνω κάθε μέρα.
Καταλαβαίνεις;
Θα τα αντιπαρέλθω όλα αυτά.
Όσο δύσκολο κι αν μου είναι.
Θα κοιτάξω όλους αυτούς που με κορόιδεψαν,
αλλά κι αυτούς που πίστεψαν σ' εμένα.
Θα κοντοσταθώ και θα πω "Με αγαπούν, φίλε.
Με αγαπούν. Δεν θέλουν να με κοροϊδεύουν".
Να τους φέρεσαι καλά σε έναν κόσμο που σε περιφρονεί.
Θυμήσου τους φιλάθλους που είχαν χαβανέζικες γιρλάντες.
Γιατί θα συναντήσεις εκατομμύρια άλλους,
που θα σου πουν "Δεν αξίζεις τίποτα".
Όμως, ένας θα σου πει "Για μένα, αξίζεις".
Κι εγώ παίζω γι' αυτόν τον ένα.
Θα δεχτώ τις ανοησίες, τα αστεία, τα μιμίδια,
για να γίνω έμπνευση στον έναν που με χρειάζεται.
Γι' αυτό βγήκα να μιλήσω.
Και θέλω όλοι να μάθουν…
πως αν ο Ρονάια το δει αυτό, να ξέρει ότι τον συγχωρώ.
Ελπίζω και προσεύχομαι να είναι καλά αυτός κι η οικογένειά του.
Μόνο αυτό μπορώ να ευχηθώ.
Κατηγορίες εναντίον ενός διαιτητή μπάσκετ
για παράνομο στοίχημα σε αγώνες συνταράσσει το ΝΒΑ.
Φίλε, κατέστρεψα τη ζωή μου.
Όπως τα καλοκαιρινά σουξέ,
η ιστορία του Τέο είναι ψεύτικη.
Μια διεστραμμένη απάτη.
Το μεγαλύτερο σερί νικών στην ιστορία του αθλητισμού.
Η καλύτερη μέρα στην ιστορία του αυστραλιανού αθλητισμού.
Η εταιρεία AND1 έβγαζε εκατομμύρια δολ.
Μας σεβάστηκαν όμως;
Μπάσκετ της AND1, μωρό μου!
Κλείσε το στόμα σου. Να μείνει μεταξύ μας.
Πες τα συμφωνημένα.
Πιο περίεργο από αυτό δεν γίνεται.
Ο Ντόναχι διερευνάται από…
Είναι πρωτοσέλιδο σε όλη την πόλη.
Δεν υπήρχε απόδειξη ότι υπάρχει,
μόνο ότι ήταν η νεκρή φίλη του Μάνταϊ Τέο.
Και τότε είπα
"Φίλε, θα ήταν απίστευτο αν ήταν αλήθεια!"
Υποτιτλισμός: Δημήτριος Θωμαΐδης